ועדת הפנים והגנת הסביבה, כנסת 25, פרוטוקול מספר 177, 2024-02-14 00:00

יעקב אשר: בוקר טוב, אני פותח את ישיבת הוועדה

יעקב אשר:  על סדר היום הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד-2024 (מ/1703)

יעקב אשר:  זה ישיבת המשך מהישיבה הקודמת

יעקב אשר:  במהלך הדיון ביקשנו להגדיר את הנושא הזה של מי זכאי לעניין הזה ובאיזה תקופה

יעקב אשר:  ביקשנו ממשרד השיכון לחזור לשיעורי בית ולקבל החלטה

יעקב אשר:  זה מה שקרה ונעשה

יעקב אשר:  יצא גם מכתב בעניין הזה

יעקב אשר:  עכשיו אנחנו נעבור על הנוסח ונראה אם אנחנו מהודקים עד הסוף בעניין, או מה נשאר עוד

לירון אדלר מינקה: אני אגיד שבאמת זה חוק שבעצם מאפשר באופן מיוחד לתת איזושהי זכאות לדייר שהוא לא עונה על התנאים הרגילים של דייר ממשיך, זאת אומרת הוא מתגורר עם מישהו שהוא זכאי לדיור ציבורי והזכאי הזה נפטר או עבר להתגורר במוסד סיעודי

לירון אדלר מינקה:  הדייר הממשיך לא עונה על הכללים הרגילים של חוק לגבי דייר ממשיך, אבל לאור התקופה והנסיבות בעצם רוצים לאפשר לתקופה מוגבלת ובתנאים מוגבלים למי שהוא דייר ממשיך כזה שהוא קרוב משפחה של חטוף או נעדר או של מי שנהרג כתוצאה מפעולות האיבה או המלחמה הזאת, להמשיך להתגורר לתקופה של עד שש שנים כפי שייקבע בכללים שמשרד השיכון יכין ויפרסם

לירון אדלר מינקה:       מאז הדיון הקודם אנחנו הבהרנו שהכוונה היא לכל מי שנהרג בתקופת המלחמה הזאת

לירון אדלר מינקה:  אנחנו נקריא את ההגדרה

לירון אדלר מינקה:  הוספנו כמה הבהרות

יעקב אשר: בבקשה, תקריאי ותסבירי

לירון אדלר מינקה: הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד – 2024     הגדרות ופרשנות		1

לירון אדלר מינקה:  	(א) בחוק זה –      				"בן משפחה" – בן זוג, לרבות הידוע בציבור כבן זוג, ילד או 					הורה;     				"דייר ממשיך מיוחד" – בן זוג של זכאי שנפטר או של זכאי 						שעבר להתגורר במוסד סיעודי, עד תום תוקפה של ההכרזה על 					מצב מיוחד בעורף, לרבות הידוע בציבור כבן זוגו, וכן ילדו, נכדו, 					הורהו או מי שהזכאי היה אפוטרופסו, ובלבד שמתקיימים לגביו 					כל אלה:     

לירון אדלר מינקה: הוא בן משפחה של מי שנהרג כתוצאה מפעולות האיבה או מפעולות המלחמה, או שהוא בן משפחה של מי שנקבע לפי סעיף 3 לחוק התגמולים כי הוא חטוף או נעדר כתוצאה מפעולות האיבה או מפעולות המלחמה

לירון אדלר מינקה: 				"ההכרזה על מצב מיוחד בעורף" – ההכרזה על מצב מיוחד 						בעורף כהגדרתו בחוק ההתגוננות האזרחית, התשי"א-1951, 					מיום כ"ב בתשרי התשפ"ד (7 באוקטובר 2023);     				"חוק זכויות הדייר בדיור הציבורי" – חוק זכויות הדייר בדיור 					הציבורי, התשנ"ח-1998;     				"חוק התגמולים" – חוק התגמולים לבני משפחה של חטופים 					ונעדרים בפעולת איבה, התשפ"ד-2023;     				"חסר דירה" – כמשמעותו בכללים;     				"פעולות האיבה או פעולות המלחמה" – פעולות האיבה או 						הפעולות הצבאיות המשמעותיות שאירעו בתקופה שמיום 						ההכרזה על מצב מיוחד בעורף עד תום תוקפה של ההכרזה 						האמורה;     				"הפעולות הצבאיות המשמעותיות" – הפעולות הצבאיות 						המשמעותיות שעליהן החליטה ועדת השרים לענייני ביטחון 					לאומי לפי סעיף 40 לחוק יסוד הממשלה, והודיעה לגביהן 						לוועדת החוץ והביטחון של הכנסת ביום כ"ג בתשרי התשפ"ד (8 					באוקטובר 2023);     				(ב) לכל מונח בחוק זה תהיה המשמעות הנודעת לו בחוק זכויות 					הדייר בדיור הציבורי

לירון אדלר מינקה: אני רק אפנה את תשומת הלב, מעבר לנושא שהגדרנו פה אחרת מה זה פעולות איבה ופעולות המלחמה, והגדרנו אותם לתקופה שיש בהכרזה על מצב מיוחד בעורף, הוספנו פה עוד איזושהי הבהרה

לירון אדלר מינקה:  בעצם יכול להיות מצב או שהזכאי נפטר או עבר להתגורר במוסד הסיעודי ואז קרה האירוע המצער של החטיפה או שהוא נהרג

לירון אדלר מינקה:  יכול להיות הפוך, שמישהו התגורר עם זכאי וקודם קרו אירועי המלחמה ואחר כך הזכאי נפטר, אז בעצם שגם במצב הזה אפשר יהיה לתת את הדייר הממשיך אבל כן בתקופה מוגבלת, זאת אומרת רק אם זה באמת קרה גם בתוך התקופה של ההכרזה

לירון אדלר מינקה:  זה התיקון של ההגדרה בתוך דייר ממשיך מיוחד לגבי הנושא של בן זוג של זכאי

לירון אדלר מינקה:       זכות שכירות בדיור הציבורי לדייר ממשיך מיוחד		2

לירון אדלר מינקה:  	(א) בלי לגרוע מהוראות חוק זכויות הדייר בדיור הציבורי, משרד 					הבינוי והשיכון רשאי לאשר לדייר ממשיך מיוחד שהגיש בקשה 					לכך במועד האמור בסעיף קטן (ב), להתגורר באותה הדירה 					הציבורית שהוא מתגורר בה כשוכר בהתאם להוראות לפי חוק 					זכויות הדייר בדיור הציבורי; אישור כאמור יינתן בהתחשב 					במצבו הסוציאלי, הכלכלי או הרפואי של המבקש, ולתקופה 					שלא תעלה על שש שנים, והכול בהתאם להוראות שייקבעו 						לעניין זה בכללים; משרד הבינוי והשיכון רשאי לאשר לדייר 					ממשיך מיוחד להתגורר בדירה ציבורית אחרת, שהיא בשטח 					אחר מהדירה הציבורית שהוא מתגורר בה, בהתאם לכללים, 					ובלבד שאם ביקש לאשר כאמור בתקופה של עד שלוש שנים 					מיום הגשת הבקשה – ניתנה לכך הסכמתו של הדייר הממשיך 					המיוחד

לירון אדלר מינקה:       				(ב)	(1) בקשה לפי סעיף קטן (א) תוגש למשרד הבינוי 							והשיכון בתוך שישה חודשים מאחד המועדים שלהלן, 						לפי המאוחר –      

לירון אדלר מינקה: יום שבו נהרג בן משפחתו של המבקש כאמור בפסקה (2) להגדרת דייר ממשיך מיוחד או שנקבע כחטוף או כנעדר כאמור באותה פסקה;     

לירון אדלר מינקה: 					(2) משרד הבינוי והשיכון יודע למבקש בתוך 30 ימים 						ממועד הגשת הבקשה, אם הוא עמד בכללים ועל 							הדרכים להשיג או לערער על ההחלטה בעניינו

לירון אדלר מינקה:      				(ג) 	הכללים כאמור בסעיף קטן (א) יפורסמו בתוך 30 ימים 					מיום פרסומו של חוק זה; הכללים יפורסמו באתר האינטרנט 					של המשרד

לירון אדלר מינקה:      				(ב) 	דייר ממשיך מיוחד שניתן לו אישור לפי סעיף קטן (א), 					לא יראו בו כזכאי לעניין סעיף 3 לחוק זכויות הדייר בדיור 						הציבורי

יעקב אשר: פה יש את החלק הזה של "משרד ראשי לאשר לדייר ממשיך להתגורר בדירה ציבורית אחרת שהיא בשטח - - - "

יעקב אשר:       אולי תסבירי מה ההצעה שלהם, מה ההצעה שלנו

לירון אדלר מינקה: באופן כללי לגבי דייר ממשיך רגיל, בחוק הרגיל אפשר לאשר לו לגור כשהוא מקבל את הדירה כמובן לשאר חייו, לא לתקופה מוגבלת

לירון אדלר מינקה:  הוא יכול להישאר או באותה דירה או שנותנים לו דירה אחרת

יעקב אשר: איך זה עובד במקרה רגיל? אם נתנו לו דירה אחרת, זה כפוף להסכמתו או לא כפוף להסכמתו?     

איל רויזמן: במקרה רגיל זה לא כפוף להסכמתו

יעקב אשר: אז אתם בעצם אומרים, אני רוצה להחיל על הזכאי של עכשיו לתקופה הזאת, בעצם את אותו דבר כאילו הוא זכאי רגיל

יעקב אשר:  זה לא פריבילגיה נוספת

איל רויזמן: נכון

איל רויזמן:  זה בעצם מיועד למצבים שבהם יש חוסר התאמה - - -      

יעקב אשר: בין גודל המשפחה לגודל הדירה וכו'

איל רויזמן: גודל משפחה, נכות

איל רויזמן:  לכאן או לכאן כמובן

איל רויזמן:  אם הדירה קטנה מידי והמשפחה גדולה מידי, אז כמובן שהמשרד מעביר לדירה הגדולה יותר

לירון אדלר מינקה: השיקול הזה כמובן הוא מול העיניים

לירון אדלר מינקה:  מה שהצענו כאן הוא בגלל שכל הרציונל של הצעת החוק הזאת, לתת לו איזשהו זמן שהוא לא צריך להיות בהתארגנות או להתעסק בכל מיני דברים שהם קשורים למעבר דירה ודברים כאלה

לירון אדלר מינקה:  כמובן שאם הוא צריך והוא מסכים אז אין בעיה

לירון אדלר מינקה:  אם זה בעצם כהוראה שניתנת לו, אז אולי צריך איזושהי תקופה מסוימת

נועה מושייף: נועה מושייף, משרד המשפטים

נועה מושייף:  כמו שאיל אמר, ברירת המחדל היא בכל מקרה לא להזיז דיירים

נועה מושייף:  יש כללים רגילים בנוגע לאיך מזיזים את הדיירים: תקופת התארגנות, מועד הזמן שמעבירים אותם

נועה מושייף:  אף אחד בטח לא יתנכל

יעקב אשר: לא, כי הרציונל להעביר דייר זה בדרך כלל דייר שאמור להיות עוד הרבה מאוד שנים, ואתם מנתבים אותו לכיוון הנכון יותר לפי הזכויות שלו וכו'

יעקב אשר:  פה מאחר ואת בכל מקרה מוגבלת בשש שנים - - -      

נועה מושייף: שש שנים זה לא מעט זמן

נועה מושייף:  כאמור, אם יש צורך למשפחה יותר גדולה או דירה מונגשת, בוודאי

נועה מושייף:  יכול להיות מקרה שאדם גר עם ההורה שלו וההורה היה צריך דירה מונגשת, אז הדירה המונגשת, אבל כרגע כשההורה נפטר, אין לו צורך בהנגשה

יעקב אשר: פה אומרים, אתם רוצים להשאיר את זה בתוך מרחב שיקול הדעת שלכם בעניין הזה

איל רויזמן: בסופו של דבר, יהיו הנסיבות שלטעם המשרד יצדיקו מעבר, הדירה הזאת תשמש משפחה אחרת שככל הנראה נזקקת יותר לדירה הזו במאפיינים שלה

יעקב אשר: הספציפית הזו

יעקב אשר:  אוקיי

יעקב אשר:      כן, בבקשה

בקי כהן קשת: בקי כהן קשת, הפורום למאבק בעוני

בקי כהן קשת:  כמה שאלות יש לי

בקי כהן קשת:  שאלה אחת, הוא חסר דירה לפי הכללים? לכאורה זה אומר שהוא עשר שנים בלי דירה

בקי כהן קשת:  לא ברור לי איך זה כל כך רלוונטי

בקי כהן קשת:  זה שהוא חסר דירה בעת הבקשה, ברור שזה רלוונטי, אבל לצורך העניין אם תשע שנים קודם לכן היה לו דירה שנמכרה בחובות וכו', בן אדם כבר תשע שנים לצורך העניין בלי דירה, לא ברור לי איך זה רלוונטי לדבר הנורא ספציפי הזה שמדברים על משפחת חטופים, לכמה שנים נותנים לו דיור

בקי כהן קשת:  כשנותנים דירה לכל החיים, זה ברור לי למה עושים בדיקה היסטורית אחורה

בקי כהן קשת:  נראה לי לכאורה שמה שרלוונטי זה התקופה שמבקשים ולא חסר דירה של עשר שנים אחורה

בקי כהן קשת:  זה ההערה הראשונה

איל רויזמן: הכללים לגבי חסר דירה הם לא קבועים בחוק, הם קבועים בנהלי המשרד

איל רויזמן:  אנחנו סבורים שיש מקום להשוות בסיטואציה הזו של מתן הטבה של דירה ציבורית לדיירים אחרים שגם לגביהם דורשים שהם יהיו חסרי דירה

איל רויזמן:  המשמעות של חסר דירה היא לא רק נכון להיום, היא גם מתייחסת להיבטים הכלכליים שנובעים מהבעלות בדירה בתקופה האחרונה

לירון אדלר מינקה: כאן זה בעצם כתנאי סף, זאת אומרת זה לא כשיכון

איל רויזמן: זה תנאי סף לדיור ציבורי ובאופן רוחבי

בקי כהן קשת: גם באופן קבוע אנחנו מסתייגים מזה כיוון שעשר שנים זה הרבה מאוד שנים לבדיקת מצב כלכלי גם באופן רגיל, אבל באופן רגיל אם אתה נותן למישהו דירה לכל החיים, אנחנו עוד מבינים את הרציונל

בקי כהן קשת:  במקרה הזה זה נראה לגמרי מנוגד לעניין

בקי כהן קשת:  משפחת חטופים, גם אם הוא רק ארבע שנים גר אצל ההורים המבוגרים כי אין להם שום מקום אחר, אז כנראה שאין להם מקום אחר והם לא סתם גרים במצב הזה

איל רויזמן: אנחנו לא חושבים שהמקום לתקוף את ההסדר הכללי לגבי חסר דירה הוא אגב הצעת החוק הזאת

בקי כהן קשת: במצב הכללי לא, רק לפה

יעקב אשר: לא, הפוך

יעקב אשר:  אני לא חושב שזה נכון

יעקב אשר:  יכול להיות שזה יהיה נכון בהזדמנות אחרת אבל לא עכשיו לבוא ולהיכנס לתנאים האלה

יעקב אשר:  כשאתה מדבר על משהו שהוא מוגבל בזמן והוא משהו שבא מכיוון וולונטרי זמני לפתור בעיה כרגע שנוצרה וכו', אני לא אומר שהתנאי הזה לא יהיה קיים ברשותכם בימים כתיקונם או מקרים כתיקונם, הרגילים

יעקב אשר:  השאלה אם אפשר לעשות את ההפרדה הזאת בעניין

יעקב אשר:  לכאורה זה דקדוק מאוד עמוק אבל על משהו מאוד קצר

לירון אדלר מינקה: ברור שאם יש לו דירה כרגע בזמן שהוא מבקש, זה הגיוני

לירון אדלר מינקה:  השאלה באמת אם ללכת עשר שנים אחורה בסיטואציה הזאת?     

יעקב אשר: אני אגיד לך למה זה לא כל כך חכם פה, בגלל שחלק גדול מהצעת החוק הזאת בנויה בסוף על שיקול דעתכם

יעקב אשר:  אנחנו מאפשרים לכם בכל מיני קריטריונים

יעקב אשר:  לבוא ולהשתמש בקריטריון כי אתם משתמשים בו על משהו שאתה נותן דירה לכל החיים, לבוא ולהלביש את זה על משהו שאתה נותן לשש שנים, לדעתי ההערה צודקת מאוד אז תחשבו על זה

איל רויזמן: נמסר לי במקביל שאפשר לדבר על חמש שנים

איל רויזמן:  אפשר גם לקבוע את זה בכללים

יעקב אשר: טוב

איל רויזמן: כללי חסר דירה לעניין דייר ממשיך מיוחד, שיהיו שונים, בכללים שממילא ייקבעו לעניין החוק

לירון אדלר מינקה: בכללים שתקבעו עכשיו לעניין הנוהל הזה, תקבעו מה הוא חסר דירה?     

איל רויזמן: כן

בקי כהן קשת: לא יותר הגיוני להגיד שזה רק בשיקול הדעת? היות וכל בדיקה שאתם עכשיו אומרים, לכו תוכיחו

בקי כהן קשת:  הרי אנחנו מכירים את הסיפורים האלה

בקי כהן קשת:  זה זוג שהתגרש לפני עשר שנים והיה סכסוך והוא לא העביר את הדירה, ובאיזה תאריך הוא העביר את הדירה ומי מנע את העברת הדירה, באיזה תאריך

בקי כהן קשת:  זה מחקר שלם

בקי כהן קשת:  שיקול דעת לתת לכמה שנים, עד שש שנים, דירה, זה נראה הרבה מאוד התעסקות, הרבה מאוד מחקר

בקי כהן קשת:  לא נשמע שזה בעצם יקל על לתת לאנשים

בקי כהן קשת:  יש לכם שיקול דעת

בקי כהן קשת:  אם זה מקרה מובהק שלא רלוונטי, אז אתם יודעים שלא

בקי כהן קשת:  אם זה מישהו שאומר, הנה תאריך הגירושין, הוא מיום כזה אבל תאריך ההעברה הוא כזה, אנחנו מכירים

בקי כהן קשת:  זה הסיפורים שאנחנו עוסקים בהם

נועה מושייף: צריך גם לפעמים תנאי סף

נועה מושייף:  בסוף שיקול הדעת צריך להיות גם מתוחם

יעקב אשר: אני מקבל את התיקון שלכם

לירון אדלר מינקה: שזה ייקבע בכללים שנקבעים לצורך החוק הזה

יעקב אשר: שזה יהיה כלל לעניין הזה כמו שזה נקבע קודם, אבל זה נקבע לפי הכללים הישנים

יעקב אשר:  אני מבין את הרציונל של המשרד, שהמשרד לא רוצה שיהיה דברים שאין להם את תנאי הסף שלהם

יעקב אשר:  הם בהחלט מבינים שתנאי הסף צריך להיות פה אחר

יעקב אשר:  זה יכול להיות חמש שנים או ארבע שנים

יעקב אשר:  לא נלך על זה לרב, מה שנקרא

יעקב אשר:      כן, הערה נוספת

בקי כהן קשת: עוד שתי הערות

בקי כהן קשת:  אחד כללית מהפעם הקודמת שהייעוץ המשפטי אמר שיבדוק ושנעשה איזושהי הבהרה פה

בקי כהן קשת:  יש בג"ץ תלוי ועומד ודנים בשאלה האם ועדת חריגים, הגיוני להגביל אותה לתנאים המאוד נוקשים שיחסית לאחרונה נקבעו בהן, והאם אנחנו בעצם בחוק הזה מנסים, הם בעצם אומרים, כן, הנה זה דוגמה מובהקת לכך או זה אמירה מובהקת שמכאן שאפילו מצב כל כך חריג של חטופים ולא עלינו אנשים שנהרגו במלחמה, לא יכולים להיכנס בוועדת חריגים רגילה, אז איך זה מתכתב עם זה - - -     

יעקב אשר: לא הבנתי

לירון אדלר מינקה: השאלה הייתה גם בפעם הקודמת ואי אפשר היה לפתור את המצב בכללים חדשים שייקבעו בוועדת החריגים שפועלת לפי החוק באופן כללי

יעקב אשר: ואז זה גם לא יהיה רק למלחמה הזאת

לירון אדלר מינקה: כפי שהסברנו גם למשרד השיכון, גם ועדת החריגים היא בסוף פועלת במסגרת החוק ובמסגרת הדברים שכתובים שם

לירון אדלר מינקה:  יש תנאי זכאות שכתובים בחוק לגבי דייר ממשיך

בקי כהן קשת: לא דייר ממשיך

בקי כהן קשת:  זכות שכירות

בקי כהן קשת:  אנחנו מדברים פה על כמה שנים של שכירות

לירון אדלר מינקה: בכל אופן החוק הזה כן קובע בסעיף 2(א) שזה בלי לגרוע מהוראות חוק זכויות הדייר בדיור הציבורי

לירון אדלר מינקה:  להבנתי אם אדם יכול להגיע דרך זכאות שהוא זכאי לה מכוח חוק הזכויות בדייר הציבורי, יכול להגיע לוועדת החריגים, החוק הזה לא ימנע ממנו

לירון אדלר מינקה:  החוק הזה ראה את חוק דייר ממשיך הקיים והיה צורך להתגבר בחוק על ההוראות שקיימות בחוק הדייר ממשיך הקיים

לירון אדלר מינקה:  אני חושבת שזה בסדר

לירון אדלר מינקה:  ברגע שכתבנו שזה בלי לגרוע מהוראות החוק - - -      

יעקב אשר: בבקשה, הערה אחרונה

בקי כהן קשת: מבחינתכם אין בחוק הזה לקבוע עמדה לגבי ועדת חריגים שלא יכולה לדון בעיקרון?     

יעקב אשר: באופן כללי?     

בקי כהן קשת: במצב כזה שהיא לא יכולה לדון?     

איל רויזמן: אני לא חושב שהוועדה הזו בחנה את ועדת החריגים ברמה שמאפשרת לקבוע קביעות כאלה

יעקב אשר: אנחנו לא נכנסנו לכל החוק, אם אפשר לקחת עכשיו את "חרבות ברזל" ואת הפתרון הספציפי שאנחנו רוצים לתת ולבנות עליו עכשיו את כל מה שלא עשו פה 30 שנה

בקי כהן קשת: בעצם אין באמירה בחוק הזה מבחינתך אמירה לגבי - - -      

יעקב אשר: אני חושב שלא

יעקב אשר:  זה לא קשור

לירון אדלר מינקה: הנושא של דייר ממשיך באופן הזה כן יצטרך ללכת לפי החוק הזה

לירון אדלר מינקה:  אנשים עם זכאויות אחרות שמגיעות לוועדת חריגים - - -      

יעקב אשר: על זה היא שאלה

בקי כהן קשת: כן, על זה שאלתי

יעקב אשר: אז הבהרנו לפרוטוקול

בקי כהן קשת: תודה רבה, אדוני

בקי כהן קשת:      הערה שלישית, מדובר על אדם שגר באותו רגע בהגשת הבקשה בדירה

בקי כהן קשת:  אין לי את הנתונים לגבי איפה אנשים גרים, אבל אם אנחנו מדברים באזור מפונה לצורך העניין, ומשפחה שאנחנו מקווים שמאוד בהקדם חוזרת לדירה אבל לא ברור לנו בדיוק מתי - - -     

יעקב אשר: אולי צריך לכתוב – או שפונה במסגרת החלטת - - -      

בקי כהן קשת: שלא יהיה מצב אבסורד שהבן אדם כרגע גר במלון או גר בפינוי

בקי כהן קשת:  ברגע שהוא יבקש לחזור, הוא יגיש את הבקשה כדי לעמוד בשישה חודשים

בקי כהן קשת:  זה אבסורד

יעקב אשר: הערה נכונה

יעקב אשר:  משרד השיכון

איל רויזמן: בהחלט אפשר לראות איך לשלב את זה בנוסח

איל רויזמן:  כמובן שאין כוונה לגרוע את הזכות ממי שחויב להתפנות בשל המצב הביטחוני

בקי כהן קשת: אני אשמח אולי אפשר באמת לחשוב על ניסוח של גר בדירה למעט מפאת מניעה של המלחמה, משהו שיהיה מספיק ברור

בקי כהן קשת:  אנחנו יודעים שיש את המפונים שהם כן עם מימון

בקי כהן קשת:  יש את המפונים בצפון בעיקר, שהם 400 מטר מעבר לקו והם מפונים ולא הוגדרו בשעה זאת כמפונים על פי חוק, אז שלא נסתבך עם איזה תאריך הכריזו שאפשר להוציא אותם, אבל מי שמפאת המלחמה והמצב בעורף פונה לא ייחשב כלא גר

לירון אדלר מינקה: בסדר, אז נחשוב רגע על ניסוח

יעקב אשר: בינתיים נשמע אותך, בבקשה

מיכה רחמן: אני מיכה רחמן מפורום הדיור הציבורי

מיכה רחמן:  העמדה שלנו זה שצריך לתת את הזכות לדייר ממשיך לכל הדיירים ולא למצוא כל פעם איזשהו גוון אחר שנותנים לאנשים מסוג כזה או מסוג אחר

מיכה רחמן:  החוק המקורי נתן אפשרות אוטומטית, חוץ מזה שאתה צריך לגור בדירה ארבע שנים, לכל דייר

מיכה רחמן:  ב-2009 שינו את זה

מיכה רחמן:  בתוך המגמה הכללית של חיסול הדיור הציבורי, אז כל פעם מוצאים איזשהו טריק כדי לחסוך כסף

מיכה רחמן:  לא נראה שהעניין הוא באמת כדי לדאוג דווקא לאנשים האלה

מיכה רחמן:  אם היו רוצים לדאוג דווקא לאנשים האלה שהם כאן מפורטים בכל מיני סעיפים ותת סעיפים, יכלו להגיד, אנחנו מחזירים את האפשרות לדייר ממשיך כמו שהיא הייתה בחוק המקורי

מיכה רחמן:  היו מרחיבים את זה ואומרים לכולם ולא דווקא לאלה

מיכה רחמן:  אם רוצים לעשות טוב, צריך לעשות את זה באופן אוניברסלי בחוק שהוא לא עקום, שרק לאלה ולא לאחרים

מיכה רחמן:       למה לאלה ולא לאחרים? קודם כל כדי שתהיה דייר ציבורי אתה צריך להיות מסכן, זה ברור

מיכה רחמן:  אתה צריך להיות עם הבטחת הכנסה

מיכה רחמן:  כדי להיות דייר ממשיך, אז מצמצמים את זה ב-2009 מטעמים תקציביים בלבד

מיכה רחמן:  זה עבר בחוק ההסדרים

מיכה רחמן:  עכשיו אומרים, אה, לא נעשה את זה

מיכה רחמן:  היה מהלך שניסו לחדש את חוק הדיור הציבורי ואת זכויות דייר ממשיך, אז אמרו, לא, בואו נעשה את זה עקום, נעשה את זה רק למספר אנשים קטן, למה? כי זה חוסך תקציב

מיכה רחמן:       לא נראה לי לשים את זה רק בגלל שצריך לדאוג להם, אלא אם היו רוצים לשים את זה, היו עושים את זה רחב, לכן אנחנו מתנגדים לזה שכדי להיות זכאי לדיור ציבורי אתה צריך להיות מסכן ועוד יותר מסכן, ואחר כך גם צריך שתהיה מפונה או שיהיה לך קרוב משפחה שלא עלינו נהרג בקרב או משהו

מיכה רחמן:  אנחנו מתנגדים לכל זה

מיכה רחמן:  צריכים לתת משהו רחב, אוניברסלי, ישר, ולחדש את חוק הדיור הציבורי כפי שהוא היה במקור, ולא לעשות את זה ככה באופן עקום

בקי כהן קשת: אנחנו כמובן תומכים בעמדה הזאת שצריך להרחיב

יעקב אשר: כן, כן, אנחנו מכירים

מיכה רחמן: לכן גם אין טעם לדון בסעיפים ותת סעיפים ולראות שזה בדיוק קורה

יעקב אשר: תודה

יעקב אשר:  אני אמרתי בישיבה הקודמת, יש דיון על הצעת החוק על כל הנושא של זכויות רכישה ואולי נגיע גם לדברים אחרים אבל זה לא כרגע

יעקב אשר:  לא רציתי למנוע כרגע משהו שהוא יכול להיטיב כרגע לאותם אנשים מאותן משפחות של חטופים או של הרוגים

יעקב אשר:  אני הבנתי את הרציונל

מיכה רחמן: רק אולי מילה אחת

מיכה רחמן:  הזמני הוא תמיד קבוע

מיכה רחמן:  הרעיון שכל פעם מוצאים משהו כזה - - -      

יעקב אשר: אמרתי לך שהבנתי את הרציונל שלך

מיכה רחמן: זה מגמה

יעקב אשר: אוקיי

יעקב אשר:       משרד השיכון, יש לכם עוד הערות? תיכף הייעוץ המשפטי ייתן ניסוח שלנו לעניין ההוא

יעקב אשר:  יש לכם עוד הערות?     

איל רויזמן: כן

איל רויזמן:  לעניין ההגדרה של דייר ממשיך מיוחד נבקש לחדד ולהבהיר שהתיבה שנוספה "עם תום תוקפה של ההכרזה על מצב מיוחד בעורף" מתייחסת כמובן גם לזכאי שנפטר וגם לזכאי שעבר להתגורר במוסד סיעודי

איל רויזמן:  שיהיה ברור שהתיבה הזו לא מתייחסת רק - - -     

לירון אדלר מינקה: זאת הכוונה

איל רויזמן: בוודאי שזאת הכוונה אבל מאחר ש"עד תום תוקפה של ההכרזה" צמוד ל"זכאי שעבר להתגורר במוסד סיעודי", עלולה להתעורר שאלה פרשנית האם היא חלה גם על זכאי שנפטר

איל רויזמן:  אם נוסיף אולי את המילה והכול, עד תום תוקפה, ואז ברור שזה מתייחס לשתי האפשרויות

לירון אדלר מינקה: בסדר גמור

איל רויזמן: אני חושב שהעניין של הכללים לא מצריך חידוד בנוסח

לירון אדלר מינקה: לגבי זה שזה ייקבע בכללים - - - ?     

איל רויזמן: זה כל מערך הכללים

איל רויזמן:  זה לאו דווקא נוהל אחד מסוים

לירון אדלר מינקה: כן רצינו להגיד שזה לא המשמעות בכללים הרגילים שלכם אלא בכללים שייקבעו לעניין החוק הזה

איל רויזמן: אולי מספיק שזה מתועד בפרוטוקול

יעקב אשר: לא, התאמה של הכללים

לירון אדלר מינקה: אני חושבת שלשם ההבהרה נכתוב - כמשמעותו בכללים שייקבעו לפי סעיף קטן (ג)

איל רויזמן: אין בעיה

לירון אדלר מינקה: אתם ביקשתם שהכללים האלה יפורסמו לא בתוך 30 ימים אלא בתוך 45 ימים

איל רויזמן: לא הכללים יפורסמו תוך 30 ימים, אלא ההחלטה תוך 45 ימים

לירון אדלר מינקה: עד שמקבלים החלטה

איל רויזמן: נכון

לירון אדלר מינקה: אוקיי

לירון אדלר מינקה:  יש כאן בסעיף 2 כמה זמן הם צריכים לדון בבקשה

לירון אדלר מינקה:  אנחנו כתבנו 30 ימים והם רוצים שזה יהיה 45 ימים

איל רויזמן: ימי עבודה?     

איל רויזמן: ימים

בקי כהן קשת: אני מתארת לעצמי שמובן מאליו שבתקופה הזאת לא דורשים להעלות להם את שכר הדירה או כל דבר אחר, נכון?     

איל רויזמן: מה זה התקופה הזו, כל עוד לא קיים חוק ולא נבחנו בקשות? הבקשה תטופל בהקדם האפשרי

יעקב אשר: את מתכוונת בתקופת הבקשה?     

בקי כהן קשת: בתקופת הבקשה

בקי כהן קשת:  הם רוצים יותר זמן

בקי כהן קשת:  אני מתארת לעצמי שמובל מאליו שבזמן שהם מחליטים הם לא יכולים לבוא אליהם

איל רויזמן: הבקשה תטופל במהירות

יעקב אשר: במהירות, כן

איל רויזמן: אני חושב שאולי לא רלוונטי ברמה המשפטית לדבר על מתן זכות לפני שהיא נבחנת, ומתן ההחלטה היא בחינת הזכות

יעקב אשר: בעצם האמירה היא שעד מתן ההחלטה לא יהיה שינוי בתנאים של הבן האדם עד עכשיו

יעקב אשר:  זה המשמעות

יעקב אשר:  צריך להגיד את זה לפרוטוקול

יעקב אשר:  לא נכניס את זה בחוק, אבל לפחות - - - 

יעקב אשר:  אני חושב שזה מקובל עליכם

איל רויזמן: שוב, ברמה המשפטית התיאורטית אם אדם הגיש את הבקשה חצי שנה לאחר קרות האירוע המזכה, נקרא לזה, אז בחצי השנה הזו מעמדו לא מוסדר

איל רויזמן:  הוא לא הגיש את הבקשה

איל רויזמן:  אנחנו כמובן נותנים את פרק הזמן הארוך - - -     

יעקב אשר: מה שהיא שאלה זה על הרגע שהוא הגיש את הבקשה

איל רויזמן: השתנה הרגע שהגיש את הבקשה אבל בסמוך לאחר מכן כבר תינתן ההחלטה

איל רויזמן:  אני כמובן מסכים עם אדוני שבתקופת הטיפול בבקשה לא ישתנה הסטטוס, אבל הסטטוס לא בהכרח היה מוסדר לפני כן

יעקב אשר: בסדר

יעקב אשר:  מה לגבי הסיפור הזה של השלוש שנים? מקובל עליכם?     

איל רויזמן: לטעמנו נכון יהיה להוריד את הסייג הזה וכמובן שהעניין ייבחן ברגישות הנדרשת

איל רויזמן:  במקרים מיוחדים שבהם קיים חוסר התאמה בין הדירה לבין הדייר, והדירה יכולה לשרת טוב יותר דייר אחר - - -      

יעקב אשר: כן

בקי כהן קשת: החוק הזה נועד למצב רגיש מיוחד במיוחד

יעקב אשר: נכון

בקי כהן קשת: יוצא דופן

בקי כהן קשת:  בן אדם מחובר למקום מסוים כי שם הוא חי עם אדם שלא עלינו במצב מאוד חריג

בקי כהן קשת:  הרעיון הזה של להזיז אדם מאותו מקום זה די מנוגד לכל החוק הזה

בקי כהן קשת:  הרי כל החוק הזה, אתם בחרתם לקרוא לו דייר ממשיך שבעיניי זה לא כל כך נכון

בקי כהן קשת:  זה שכירות מיוחדת

בקי כהן קשת:  זה עד שש שנים

בקי כהן קשת:  אתם בחרתם לקרוא לזה דייר ממשיך

בקי כהן קשת:  ההבדל היחידי בין הדייר הממשיך לבין שוכר סתם זה שהוא מחובר לאותו מקום ספציפי, לאותה דירה שהוא מחובר אליה מכל מיני סיבות אישיות, רגשיות וכו'

נועה מושייף: אבל גם ממשיך, לפעמים מזיזים אותו אם יש צורך

בקי כהן קשת: הרעיון שזה לא בהסכמתו, אבסורד

בקי כהן קשת:  לכאורה, אני מתארת לעצמי שמרבית הדירות אפשר יהיה למצוא סיבה להזיז אותם

נועה מושייף: אף אחד לא מחפש להזיז בכוונה

נועה מושייף:  זה לא מעניין אף אחד

יעקב אשר: משרד השיכון, אני חושב שכן יש טעם לעשות את ההגבלה הזאת אולי בצורה שאנחנו הצענו כאן בנוסח

יעקב אשר:  אני אגיד לכם גם למה

יעקב אשר:  קודם כל יש את החלק שאדם היה קשור למקום, אז צריך לתת איזשהו מרווח

יעקב אשר:  יכול להיות שגם לא, אבל יכול מאוד להיות שיהיה מקרה של אדם שחי עם מישהו בבית, ולקרוע אותו היום מהמקום, לא עשינו שום דבר

יעקב אשר:      הדבר השני שמדאיג אותי, אני לא רוצה שיהיה מצב שבו יגידו, טוב, אין לנו ברירה כי המדינה חוקקה, הכנסת חוקקה את החוק הזה, אבל אז כאילו בשביל לתת לך את האפשרות, אז אנחנו מורידים לך את ההטבה

יעקב אשר:  אני לא רוצה שיהיה לכם אינסנטיב לעניין הזה

יעקב אשר:  אני רוצה שזה יהיה רק במקרים באמת מאוד חריגים של דירה מאוד גדולה לאדם בודד או לזוג או למשהו כזה

יעקב אשר:  אנחנו מדברים על משהו שהוא זמני, על משהו שהוא מגיע עם הרבה שיקול דעת שלכם

יעקב אשר:  אני מוכן לסייג דבר אחד

יעקב אשר:  אם זה יהיה בהסכמתו, אז אין לי בעיה גם בתוך השלוש שנים

לירון אדלר מינקה: זה מה שרשמנו

יעקב אשר: אין לי בעיה

יעקב אשר:  אתה בא לבן אדם ואומר לו, תקשיב, יש לך דירה של שלושה חדרים, אתה לא צריך ולא כדאי ואנחנו הולכים לקראתך, והוא גם יודע שהוא יושב כרגע בוועדה אצלכם ואתם צריכים לקבל את ההחלטה אם מגיע לו או לא מגיע לו

יעקב אשר:  אני מתאר לעצמי שהחיים עושים את שלהם באיזושהי צורה, אבל ברגע שזה כתוב בצורה כזאת שמתייחסים לשש שנים האלה, לאותו שיקול דעת אם להשאיר בן אדם לכל החיים או להעביר אותו למקום אחר, אני לא יודע

יעקב אשר:  אולי תקריאי עוד פעם

יעקב אשר:  נראה לי שזה מה שצריך להיות

נועה מושייף: אם יורשה לי, אפשר להתייחס רגע?     

יעקב אשר: כן, ודאי

נועה מושייף: צריכים לזכור, בסוף מדובר פה על מערכת ממשלתית ביורוקרטית

נועה מושייף:  אף אחד לא יזיז אדם אלא אם כן נדרש להזיז אדם

נועה מושייף:  מדובר במערכת ביורוקרטית שלא תעשה דברים שאינם נדרשים

בקי כהן קשת: זה לא הניסיון שלנו

יעקב אשר: סליחה, את מקבלת פה הרבה כבוד והרבה הערכה על הדברים שאת אומרת

יעקב אשר:  חלקם כן, חלקם לא

יעקב אשר:  לא לדבר באמצע לא להפריע

יעקב אשר:       אני מבין את רוח הדברים

יעקב אשר:  את אומרת הפוך, דווקא בגלל שזו מערכת ביורוקרטית

יעקב אשר:  בתנאים רגילים שבאים לבחון המשך אני מבין שהכלי הזה צריך להיות בידיים שלכם כי אחרת זה יכול להיות עוולות שאנשים יושבים במקום שמישהו אחר יכול ליהנות ממנו

יעקב אשר:  פה אנחנו שוב מדברים על מקרים יוצאי דופן

יעקב אשר:  גם לא הרבה מקרים לשמחתנו, אני מקווה, מקרים יוצא דופן

יעקב אשר:  יש לזה הרבה אמוציות

יעקב אשר:  יש בזה גם הרבה מימד הזמן של עכשיו

יעקב אשר:  אנחנו לא מאשרים פה משהו על מלחמת ששת הימים, אנחנו מאשרים משהו על מלחמה שקרתה עכשיו וכל התחולה של החוק הזה במקרה הטוב הוא שש שנים

נועה מושייף: בהקשר הזה צריך גם לזכור שבסוף הרי הפינוי הוא לא יהיה מיידי אף פעם

נועה מושייף:  התזוזה הזאת היא לא תהיה מיידית בכל מקרה

נועה מושייף:  זה נגזר מכל מיני רבדים

נועה מושייף:  אחד, צריך להגיש בקשה

נועה מושייף:  שתיים, צריך לבחון את הבקשה

נועה מושייף:  חלילה לא מעיפים אנשים ברחוב

נועה מושייף:  זה יהיה מעבר לדירה אחרת ויש תקופת התארגנות שהיא תקופת התארגנות כללית

יעקב אשר: התחבטתי בזה בהתחלה אבל אני יותר משוכנע עכשיו שצריך להיות איזשהו סף מסוים

יעקב אשר:  אם הוא מסכים אז ודאי שזה אפשרי, אבל איזשהו סף מסוים שזה לא יהפוך להיות כלי ישר בהתחלה כדי לגרום לבן אדם לא לבקש את זה אפילו

נועה מושייף: זה בכל מקרה אחרי שהוא כבר ביקש, אחרי שהוא כבר מאושר

נועה מושייף:  בכל מקרה לוקח זמן לבחון את זה

יעקב אשר: את רוצה בנוסח אחר שאת רוצה להציע, אין לי בעיה, אבל שזה יהיה בכיוון הזה

נועה מושייף: שיהיה בכיוון של מה, אדוני?     

יעקב אשר: שזה לא יהפוך להיות סיבה

נועה מושייף: שוב, אבל זה רק בדיעבד בכל מקרה

נועה מושייף:  זה אולי טיעון קצת אפרורי, אבל דווקא אם אני נכנסת לעיניי הפקיד, אף אחד לא מחפש להזיז אנשים סתם, גם ברגש וגם בעבודה

נועה מושייף:  בדיוק כמו שלא מחפשים להזיז דיירים ממשיכים אחרים, בטח ובטח דיירים ממשיכים מיוחדים אף אחד לא יחפש להזיז סתם

לירון אדלר מינקה:  אם הוא לא מסכים, מטעמים מיוחדים שתינתן לו תקופת היערכות מתאימה או משהו כזה

יעקב אשר: זה גם אופציה

יעקב אשר:  בוא נחשוב על זה

יעקב אשר:       נמצא איתנו שמעון אטיאס

שמעון אטיאס: שלום לכם, אני דודה של החטופה עמית בוסקילה

שמעון אטיאס:  אחותי, אימא שלה, אילנה אטיאס דיירת בדירה של דיור ציבורי

שמעון אטיאס:  הבת שלה חטופה

שמעון אטיאס:  אני רוצה ברשותך לספר סיפור קצר כדי שתבין את הרקע

שמעון אטיאס:  ההורים שלי עלו לארץ בשנות ה-60', גידלו פה תשעה ילדים עם שתי דירות צמודות אחת ליד השנייה, מעמידר

שמעון אטיאס:  אחותי התחתנה בגיל 20

שמעון אטיאס:  בגיל 21 נולד לה הילד הראשון, קוראים לו שיאל, אח של עמית

שמעון אטיאס:  בגיל 22 בערך, שנה אחרי היא כבר ילדה את עמית, ואחרי ארבעה חודשים התחילה הליכי גירושין מבעלה והיא חזרה לגור אצל ההורים

שמעון אטיאס:  סך הכול הייתה גרה עם בעלה במצטבר שנתיים

שמעון אטיאס:       מאז שהיא בעצם התחילה הליכי גירושין, היו לה הליכי גירושין מאוד קשים

שמעון אטיאס:  היא הייתה נקראת אישה עגונה עשר שנים

שמעון אטיאס:  התיק שלה הגיע לרבנות הראשית, לרב לאו שנתן לה את הגט

שמעון אטיאס:  היא עברה גם ביגמיה

שמעון אטיאס:  בעלה עשה ביגמיה והיא עברה שנים מאוד קשות

שמעון אטיאס:  ההורים שלי תמכו בה כלכלית

שמעון אטיאס:  לא יודע אם ראיתם אותי בתקשורת

שמעון אטיאס:  אני גידלתי את עמית ואת שיאל כדמות אבהית לכל דבר כי האבא לא היה בקשר

שמעון אטיאס:  מגיל ארבעה חודשים הוא לא ראה את עמית

שמעון אטיאס:  הוא לא היה איתה בקשר עד היום

שמעון אטיאס:       ההורים שלי באיזשהו שלב כבר לא יכלו לעלות את המדרגות

שמעון אטיאס:  היו גרים בבניין של ארבע קומות על עמודים

שמעון אטיאס:  הם התבגרו וחלו

שמעון אטיאס:  פנינו לעמידר על מנת שיחליף להם את הדירות לבית קרקע או לבית עם מעלית

שמעון אטיאס:  הפנו אותנו לוועדות וסחבו אותנו במשך עשר שנים של גיהינום מול משרד השיכון, עד שבא מנכ"ל משרד השיכון לביקור בית להורים שלי בשנת 2017, חגי רזניק, ראה את המצב, ראה שאחותי גרה איתם, ראה שהורים שלי אנשים מאוד חולים, שאנשים מרימים אותם ארבע קומות עם כיסאות בשביל לקחת אותם לקופת חולים

שמעון אטיאס:  ראה שהמצב מאוד קשה

שמעון אטיאס:  אמר, אין דירות

שמעון אטיאס:       כל הזמן טענו בקרית גת, בעמידר אין דירות, תחכו שמישהו ימות

שמעון אטיאס:  סחבו אותנו ועדות, במשרד השיכון עוד ועדות, אין תקציב, כן תקציב

שמעון אטיאס:  בא חגי רזניק, אמר, אני מתקצב לכם מיליון שקלים, לכו תחפשו בית

שמעון אטיאס:  תעזרו לי למצוא בית

שמעון אטיאס:  הלכתי אני ואחי, הפכנו את כל העיר

שמעון אטיאס:  מצאנו בית

שמעון אטיאס:  עד שהיה כבר אישור לתקציב, אבא שלי בן 74, ממה שחששנו הכי הרבה, עלה במדרגות, נפל, החליק ומת

שמעון אטיאס:  משרד השיכון אשם במחדל הזה שעשר שנים סחבו אנשים בני 75 כדי להחליף להם בית

שמעון אטיאס:  תיכף אני אגיע לאחותי ולדייר בן ממשיך, אבל המחדל הזה הוא מחדל שהכי פחדנו מהמקרה הזה ובסוף הוא קרה

שמעון אטיאס:      ב'שבעה' של אבא שלי חגי רזניק הגיע שוב לנחם אותנו

שמעון אטיאס:  אימא שלי הייתה גם אז בחיים, ואמר לה, גברת אטיאס, אני מתחייב לך תוך שלושה חודשים 'גג', אני כבר קידמתי את כל התקציבים, את הכול, אני אקנה לך בית

שמעון אטיאס:  תבחרו בית, אני קונה לך בית

שמעון אטיאס:  הוא עמד בהבטחה שלו

שמעון אטיאס:  עזרנו לו כמובן למצוא בית לצרכים שלה, שמתאים, עם מעלית וכו'

שמעון אטיאס:  מסרנו לעמידר שתי דירות שההורים שלי שילמו 60 שנה לעמידר בלי שום חוב

שמעון אטיאס:  לא היו חייבים שום שקל לעמידר ולמשרד השיכון

שמעון אטיאס:  מסרנו להם שתי דירות גדולות

שמעון אטיאס:  העברנו את אימא שלי יחד עם אחותי לדירת שלושה חדרים

שמעון אטיאס:       אחותי במהלך כל השנים שהיא הייתה גרושה, זה שהיא רשומה במשרד הפנים בשדרות השופטים 6 זה לא מספיק

שמעון אטיאס:  אף אחד בעמידר לא דאג לבוא ולהגיד לה, אחותך אילנה צריכה להיות רשומה גם בעמידר, למה? הם בכוונה עשו את זה

שמעון אטיאס:  הם ידעו שאחותי חד הורית ואחותי גרה עם ההורים, כי הם ידעו שכנראה ההורים שלי מבוגרים וההורים שלי לא יישארו בחיים לנצח

שמעון אטיאס:  יש דברים שעמידר ומשרד השיכון מסתיר מאזרחים פשוטים ותמימים שאנחנו לא למדנו לא באוניברסיטה, לא בגרויות

שמעון אטיאס:  אין לי אנגלית, אין לי כלום

שמעון אטיאס:  אנחנו אנשים תמימים, רחוב, עממיים, פשוטים, אבל יש חוקים ויש דברים שהמדינה מסתירה אותם מהתושבים במדינת ישראל, פשוט ככה, על מנת, אני אתבטא קצת לא יפה, כדי לדפוק אותם כמה שיותר, סליחה על הביטוי

שמעון אטיאס:  ככה אנחנו הרגשנו בכל אופן

שמעון אטיאס:  מה שקרה עם אחותי זה מה שמשרד השיכון עשה ועמידר עשה

שמעון אטיאס:  הוא הסתיר את זה שאתה צריך בנוסף לזה שהיא רשומה במשרד הפנים, השופטים 6, היא גם צריכה להיות רשומה בעמידר

שמעון אטיאס:       ב-2019 אחרי שכבר העברנו את אימא שלי לבית, באתי לנציגה בשם דלית בעמידר בקריית גת, וליפה, ואמרתי להן, אחותי גרה איתה

שמעון אטיאס:  טוב, תביא לנו אישורי הכנסות של אחותך

שמעון אטיאס:  הבאתי אישורים מביטוח לאומי

שמעון אטיאס:  תביא לנו צילום תעודת זהות שהיא רשומה בכתובת

שמעון אטיאס:  הבאתי להם

שמעון אטיאס:  רשמנו אותה

שמעון אטיאס:  חייבו אותה באיזה 1,000 שקל יותר

שמעון אטיאס:  אמרתי להם, רגע, למה 1,000 שקל יותר? אחותי מקבלת הבטחת הכנסה, אימא שלי קצבת זקנה

שמעון אטיאס:  התחילו לעשות חישובים, נזכה אותך, נביא לך

שמעון אטיאס:  זיכו אותי אחרי ארבעה-חמישה חודשים

שמעון אטיאס:  באו לביקור בית ראשון ב-2019 כשעוד אימא שלי הייתה חיה

שמעון אטיאס:  ראו את הבגדים של אחותי, ראו את אחותי עומדת, מבשלת לאימא שלי, סועדת אותה, מטפלת בה וכו'

שמעון אטיאס:  באו ב-2020, ראו את הבגדים, אחותי, הכול, משלמים עמידר, הכול פיקס

שמעון אטיאס:  ב-2021 אימא שלי נפטרה ב-3

שמעון אטיאס: 3

שמעון אטיאס:  ב-15

שמעון אטיאס: 3 עוד לא הגענו לגילוי מצבה, מתקשרים אליי מעמידר, שמעון, מה נשמע? אנחנו משתתפים בצערך

שמעון אטיאס:  מה קורה עם הבית?      איפה הרגש? איפה המצפון של אותן פקידות זוטרות שאמורות לתת שירות טוב לאנשים מסכנים כמונו? לאנשים שאיבדו את אבא שלהם בגללם, שהם שיקרו שאין להם דירות, והם רימו והם סחבו אותנו ודחפו לנו את התיקים למשרד השיכון הלוך חזור, הלוך חזור

שמעון אטיאס:  אנחנו היינו צריכים להגיע לגלנט שהוא היה שר השיכון, ולחגי רזניק שיבוא לביקור בית

שמעון אטיאס:  עברנו תלאות של עשר שנים של מרורים

שמעון אטיאס:  בסוף אבא שלי עלה במדרגות, נפל ומת

שמעון אטיאס:  מי יחזיר לי את אבא שלי עכשיו? עכשיו מסתכלים על זה

שמעון אטיאס:       הגישו תביעה לאחותי שהיא פלשה לדירה אחרי שאימא שלי נפטרה

שמעון אטיאס:  מה עשו בהגשת כתב התביעה? אתה יודע מה עשו, חבר הכנסת יעקב? שלפו את ביקורי הבית שאחותי הייתה ואימא שלי חתמה בעודה בחיים שאחותי גרה איתה

שמעון אטיאס:  שלפו את 2019 ו-2020 מהתיק והגישו תביעה כביכול אחותי פלשה לדירה אחרי שאימא שלי נפטרה

שמעון אטיאס:  בושה וחרפה לאותן פקידות שנותנות שירות לציבור

שמעון אטיאס:  הן לא צריכות להמשיך לעבוד בעבודה הזאת

שמעון אטיאס:  אנשים צריכים להיות עם לב

שמעון אטיאס:       מה שאני באתי להגיד זה שאחותי אישה אומללה

שמעון אטיאס:  אחותי לא פרק ב' בחיים, לא בעל, לא חבר, לא כלום

שמעון אטיאס:  אישה של בעל אחד מהדור של פעם, של המרוקאים של פעם

שמעון אטיאס:  לא ראתה גבר בחיים שלה

שמעון אטיאס:  גדלה עם ההורים שלי, גידלה את הילדים שלה עם ההורים שלי

שמעון אטיאס:  היו תקופות שהיא שינתה כתובות

יעקב אשר: כרגע מה מצב הסטטוס שלה מול המשרד?     

שמעון אטיאס: הגישו נגדה לפני החטיפה של הילדה תביעה לבית משפט באשקלון לפנות את הדירה ושכאילו היא פולשת, וזייפו שם וחיטטו שם בכתב תביעה דברים שמדינת חוק לא עושה דבר כזה

שמעון אטיאס:  אנשים שעובדים בחוק לא עושים דבר כזה

שמעון אטיאס:  אנחנו גדלנו בשכונות, אנחנו לא נעשה דבר כזה, אז אני לא מצליח להבין למה המשחקים האלה של עמידר ומשרד השיכון כדי למנוע מהבן אדם שהוא גם ככה מסכן, הוא אומלל

שמעון אטיאס:  גם ככה היא אישה עגונה, גם ככה היא מקבלת קצבה

שמעון אטיאס:  גם ככה היא בלי בעל

שמעון אטיאס:  גם ככה היא סעדה את ההורים שלי

יעקב אשר: אני לא יודע את כל הדברים אבל ניכרים דברי אמת

יעקב אשר:  זה קשור ולא קשור לחוק

יעקב אשר:  החוק אמור לתת עוד תוספת לעניין הזה בגלל שהיא גם אימא של חטופה, אבל יש פה שאלה אחרת שאני מבקש מאוד את הבדיקה שלכם

יעקב אשר:  אנחנו נעקוב אחרי זה

יעקב אשר:  על פניו זה נשמע דבר הזוי

יעקב אשר:  אם היא גרה עם ההורים, היא גרה עוד עם ההורים בדירות הקודמות ובדירה הזאת, והיו ביקורי בית ואפשר לבדוק את זה גם היום בדיעבד אם היא גרה במקום אחר והיא שילמה מיסים במקום אחר

יעקב אשר:  אני מבקש מאוד את הבדיקה של העניין הזה

יעקב אשר:  נמצא פה גם נציג של עמידר

איל רויזמן: אדוני, אם יורשה לי להשיב

איל רויזמן:  כמובן ליבי יוצא אליכם

איל רויזמן:  שלא ישתמע אחרת חלילה, אבל בסופו של דבר יש הליך משפטי

איל רויזמן:  הטענות, אני מניח, נטענו שם או יטענו שם וייבחנו

יעקב אשר: אני לא נכנס להליך המשפטי כרגע

איל רויזמן: זו המחלוקת כנראה

איל רויזמן:  כמובן שבמסגרת ההליך המשפטי יהיו כל הטענות שמועלות

איל רויזמן:  צריך להתמודד איתן

איל רויזמן:  יכול להיות שיתמודדו, יכול להיות שלא יתמודדו

איל רויזמן:  אני לא רוצה להגיד מה קורה

יעקב אשר: אני לא שופט ואני לא הולך להיכנס כרגע להליך משפטי

יעקב אשר:  אני בא ואומר רק דבר אחד

יעקב אשר:  מטרת החוק הזה היא במקרה שאם באמת אין זכאות ולא הייתה זכאות באמת ולא כלום, ובכל זאת קרה מה שקרה ואנחנו נותנים את הספייר עד שש שנים וכל מה שדיברנו עליו קודם

יעקב אשר:  אני כרגע מפריד

יעקב אשר:  אני לא יודע לחקור את העניין הזה

נועה מושייף: הצעת החוק נועדה כדי לפתור מצבים כמו שאתה מתאר

שמעון אטיאס: נכון, אבל אחותי היום בת 54

שמעון אטיאס:  אנחנו עוד לא יודעים מה מצפה לבת שלה

שמעון אטיאס:  אני אגיד לכם את האמת בפורום הזה, לא יודעים אם היא חיה, אם היא מתה

שמעון אטיאס:  אין לנו שום מידע עליה

שמעון אטיאס:  אחותי בת 54

שמעון אטיאס:  נגיד היא תישאר שש שנים

שמעון אטיאס:  בת 60

שמעון אטיאס:  אחרי הסבל שאנחנו עוברים ארבעה חודשים ואחרי שאבא שלי ירד במדרגות - - -

שמעון אטיאס:  רק שיהיה לה טוב בחיים ושקט נפשי, אז עכשיו גם הסעיף הזה של השש שנים הוא גם מטריד אותי, אני אגיד לך את האמת, כי אני חושב על אחותי עוד שש שנים, מה יהיה? עוד פעם יהיה ועדות ועוד פעם זה

שמעון אטיאס:  למה?      

יעקב אשר: אתה רצית לומר משהו, מעמידר?      

רפי פרלשטיין: אני זוכר את הסיפור הזה

רפי פרלשטיין:  למיטב ידיעתי, ואל תתפוס אותי על המילה, ההליכים המשפטיים הושהו

שמעון אטיאס: הושהו לחצי שנה

שמעון אטיאס:  התיק הזה צריך להיסגר לאלתר

נועה מושייף: לפחות לתקופה הקרובה אני מניחה שהתיק ייסגר

שמעון אטיאס: עברו כבר ארבעה וחצי חודשים

נועה מושייף: לא, החוק צריך לעבור קודם

יעקב אשר: כן, חבר הכנסת ואטורי

ניסים ואטורי: קודם כל אני מלווה את המשפחה

ניסים ואטורי:  אני מכיר את שמעון

ניסים ואטורי:  הייתי אצלו בבית ודיברנו בטלפון

ניסים ואטורי:  הסיפור שלהם מוכר

ניסים ואטורי:  אם אתם זוכרים את השידור, האחיינית שלו נורתה תוך כדי שהוא איתה בטלפון, אז אם עוד לא זה נגמר, הסיפור מאוד מרגש ועצוב

ניסים ואטורי:  אני חושב שצריך להגיד דיי לסבל של המשפחה

ניסים ואטורי:  שמעון, דרך אגב, הוא בא לפה, הוא מייצג - - -, לא צריך טובה מאף אחד

ניסים ואטורי:  הוא בן אדם שמתפרנס בכבוד

ניסים ואטורי:  מאז החטיפה הוא בחופש מהעבודה

ניסים ואטורי:  הוא לא צריך טובה של אף אחד

ניסים ואטורי:  ביקרתי אצלו בבית

ניסים ואטורי:  יש לו משפחה נפלאה

ניסים ואטורי:  הוא פשוט מטפל באחותו

ניסים ואטורי:  הוא עושה חסד

ניסים ואטורי:  המצב הזה ממש קשה, אני אומר לך, גם מול עמידר

ניסים ואטורי:  לפעמים צריך להבין דבר אחד, פקידי ממשלה, פקידים שעובדים בעבודה ציבורית צריכים להבין את השליחות הציבורית, להתייחס, להבין את הדבר הזה

ניסים ואטורי:  בן אדם ב'שבעה', לא מתקשרים אליו, אומרים לו תצא מהבית

ניסים ואטורי:  לא אומרים לו עכשיו, תפנה את הבית

ניסים ואטורי:  הוא יושב 'שבעה' בבית

ניסים ואטורי:  זה אחד

ניסים ואטורי:      שניים, דיברתי עם השר

ניסים ואטורי:  הוא הבטיח לי שיהיה פתרון

ניסים ואטורי:  בגלל זה גם יכול להיות שההליכים הופסקו

ניסים ואטורי:  השר אומר, לא יגעו בהם, ידאגו להם לדיור

ניסים ואטורי:  החוק הזה בא לתת להם שירות של התקופה הזאת

ניסים ואטורי:  אני מקווה שלא יהיה כאן בעיה ועוד פעם יתחילו עם סיפורים

ניסים ואטורי:  אתה יודע מה המצב, שהילדה חטופה בעזה

ניסים ואטורי:  לאימא אין כלום חוץ מהילדה שנמצאת שם

יעקב אשר: כרגע לגבי כל הנושא של החטופה בעזה, הצעת החוק הזאת לא רק מעכבת אלא גם היא פותרת את העניין לשש שנים

יעקב אשר:  אני מנסה להפריד עדיין, שוב, בזהירות המתבקשת כי אני לא בית משפט

יעקב אשר:  אם יש כרגע השהייה של ההליך המשפטי ואם זה אפשרי, אני מבקש דווקא לאור המקרה הזה שתהיה בדיקה נוספת על הטענות האלה ולראות שאנחנו לא הולכים על מישהי שהיא באמת בתמימות חיה עם ההורים

יעקב אשר:  החיים החזירו אותה חזרה הביתה להורים שלה, ולא שהיא חזרה בגלל איזה שהם - - - 

יעקב אשר:  צריך לנהל את הדבר במידת הרחמים והשכל ובמידת האמת, אני מסכים

יעקב אשר:  אני לא רוצה לתת גם חלילה למישהו שהוא לא דובר אמת לבוא ולנצל את הסיטואציה

ניסים ואטורי: גם אנחנו לא יודעים מתי הילדה תחזור, וכשהיא תחזור היא לא צריכה להיכנס למאבקים משפטיים על הבית שלה או שנזרוק אותה לרחוב

ניסים ואטורי:  לא יתקבל כזה דבר

רפי פרלשטיין: רפי פרלשטיין, אחראי קשרי כנסת, חברת עמידר

רפי פרלשטיין:  מייד אחרי הדיון אני אקח משמעון את הפרטים שלו ואני עד סוף היום אגיש לך דוח מלא

יעקב אשר: קח יומיים

רפי פרלשטיין: לא, לא, אני אעשה את זה מהר

יעקב אשר: בהיבט האמיתי של זה בלי כל קשר להצעת החוק

רפי פרלשטיין: יושב-ראש הוועדה יודע שחברת עמידר משתפת פעולה באופן מלא עם הוועדה ועם כל ועדות הכנסת

רפי פרלשטיין:      הדבר השני, אל תכעסו עליי אבל אני חייב לומר את זה

רפי פרלשטיין:  אני מבקש למחות על הניסיון לייחס לעובדי ציבור איזה שהן כוונות זדוניות

רפי פרלשטיין:  חברת עמידר היא זרוע ביצוע של משרד הבינוי והשיכון ופועלת על פי הנחיות החוק

שמעון אטיאס: אבל היא לא צריכה להעלים מסמכים מהתיק של התביעה

רפי פרלשטיין: חלילה וחס

ניסים ואטורי: אם אתה מדבר על מה שאני דיברתי, דיברתי על זה שצריך להיות קצת הבחנה

ניסים ואטורי:  בן אדם ב'שבעה', לא מוציאים אותו מהבית

יעקב אשר: זה ברור

יעקב אשר:  על זה אין ויכוח

רפי פרלשטיין: הושהו ההליכים מייד כשהנושא הגיע אלינו

שמעון אטיאס: ב'שבעה'

שמעון אטיאס:  נגמרת ה'שבעה', אנחנו עולים - - -      

רפי פרלשטיין: אני יכול להתחייב פה בוועדה

רפי פרלשטיין:  יכול להיות שנעשו טעויות, ואם נעשו טעויות זה ייבדק ומי שצריך להינזף על כך יינזף, אבל לייחס כוונות זדוניות זה ממש לא

יעקב אשר: טוב, תודה רבה

יעקב אשר:      נציגת הביטוח לאומי

דורית דניאל: שמי דורית דניאל מאגף השיקום שמטפל בנפגעי פעולות איבה

דורית דניאל:  אחרי ששמעון התחיל לדבר אז אני ישר התחברתי לסיפור והבנתי במה מדובר

דורית דניאל:  גם בישיבה הקודמת שהייתי, אמרתי שאני עובדת משנת 1996 ואני לא זוכרת בכל השנים שהיה מקרה של נפגע איבה שהיה זקוק לדיור ציבורי

דורית דניאל:  עכשיו אני רואה את המקרה של שמעון ובאמת מדובר במתי מעט של אנשים שאני חושבת שאת האוכלוסייה האומללה הזאת צריך להכליל בחוק ולא לשש שנים אלא לצמיתות, כי האישה הזאת שאני מטפלת בה, אם יורשה לי להגיד בפורום הזה, מצבה הנפשי מעורער לחלוטין ואנחנו כל הזמן מנסים למצוא פתרונות יצירתיים שהחוק לא נותן - - -      

לירון אדלר מינקה: אל תיכנסי יותר מידי לפירוט כי אנחנו בכל זאת - - -      

שמעון אטיאס: אני מרשה לה לחלוטין

שמעון אטיאס:  אחותי על סף שיגעון

דורית דניאל: אני קיבלתי את אישורו

דורית דניאל:  אני לא נכנסת לפרטים

דורית דניאל:  אני רק רוצה להסביר שכרגע לנפגעי פעולות איבה אין איזשהו מענה קלאסי למקרה הזה של אישה צעירה שעדיין לא מלאו לה 60 מבחינת סיעוד ועזרת הזולת, אבל אנחנו מנסים ליצור איזושהי חליפה אישית ולתת לה מענה ולא להשאיר אותה כך, אז גם אותו דבר לגבי הדיור

דורית דניאל:  אני חושבת שעם כל החוק וההוראות והתקנות תמיד יש מקום גם למקרה הספציפי החריג שהמחוקק לא נתן עליו מענה, וטיפה רגש כי זה באמת מקרה שדורש - - -      

יעקב אשר: לי ברור לחלוטין מה צריך להיות בבדיקה של משרד השיכון ועמידר בעניין הזה במיוחד לאור מה שקרה

יעקב אשר:  הרי אף אחד לא ידע שיקרה מה שיקרה, אבל גם לאור הסיפור עצמו שנשמעים שוב דברי אמת, וודאי לאור העניין הזה זה חייב להיות חלק מהשיקול לא רק אם להפעיל את הסעיף הזה שבו זה ברור שיופעל, אלא גם להפעיל את מידת לפנים משורת הדין אם צריך

יעקב אשר:  אני אעקוב אחרי המקרה הזה

יעקב אשר:  לדעתי זה צריך להיפתר לא דרך בית משפט אלא באמת באיזושהי בדיקה יסודית של העניין, ומה שנקרא מידת הרחמים צריכה להיכנס פה לתוך העניין, אלא אם כן יש פה, ולא במקרה הזה, חלילה נוכלות של איזה נוכל בין-לאומי, עוקף שבא לעקוף את מדינת ישראל בדירה

יעקב אשר:  אם זה לא ככה וזה לא נשמע ככה, בלי קשר לטרגדיה שקרתה, זה לא נשמע ככה, אז אני מצפה

יעקב אשר:  אנחנו נעקוב אחרי העניין הזה

יעקב אשר:  אני גם אשוחח עם השר ואני גם ארצה לשמוע מעמידר מה עלה בגורל התיק הזה

ניסים ואטורי: בלי שום כוונת זדון, צריך לוודא שאף משפחה של חטופים כרגע לא מקבלת תביעה הביתה או פינוי מהבית, כי זה לא נעים

רפי פרלשטיין: אין דבר כזה

ניסים ואטורי: באמת תוודא שזה לא נופל בין הכיסאות איפשהו

רפי פרלשטיין: אין דבר כזה

שמעון אטיאס: חצי שנה דחייה זה כבר נגמר תיכף

רפי פרלשטיין: לא יגעו במשפחה

רפי פרלשטיין:  מתחילת המלחמה בהוראת שר הבינוי והשיכון - - -      

ניסים ואטורי: ועד בכלל כמו שאמר היושב-ראש

שמעון אטיאס: המזכרת היחידה שהשאירו המרוקאים של פעם, קצת זהב בשביל לשים על הילדים שלנו

שמעון אטיאס:  אני צריך למכור אותו בשביל לממן עורך דין ולהתמודד עם עמידר שלא עבדו כמו ישרים?     

רפי פרלשטיין: אני אחזור עם תשובות

יעקב אשר: נותר לנו שני תיקונים

לירון אדלר מינקה:  לגבי הנושא של מי שפונה או התפנה, אנחנו נכתוב – לעניין זה יראו במי שפונה או התפנה ממקום מגוריו כמי שהתגורר לפי ההגדרה כאן

לירון אדלר מינקה:  יש חוק שמפנה להחלטת ממשלה

נועה מושייף: יש כל מיני החלטות ממשלה, חלקן התקבלו ואז הוסיפו ותיקנו

נועה מושייף:  צריך למצוא את הקונסטלציה

נועה מושייף:  יש את חוק דחיית מועדים ששם יש ממש תוספת של רשימת היישובים שפונו

נועה מושייף:  הרבה מאוד מהחקיקה, אני אשלח לך את זה, מפנה בעצם לתוספת הזאת, אז אפשר או להפנות לתוספת או להוסיף את התוספת להצעה הזו ספציפית, כי התוספת תמשיך לחול גם אחרי שהוראת השעה הזו תפוג

נועה מושייף:  אני בדיוק מדברת על זה עם חבר'ה אצלנו שמטפלים בזה

נועה מושייף:  אני לא בטוחה שזה מספיק מדויק

לירון אדלר מינקה: התוספת היא בהתאם להחלטת הממשלה?     

נועה מושייף: לכל מיני החלטות ממשלה

נועה מושייף:  אני מעבירה לך את זה

יעקב אשר: אנחנו נצא לעשר דקות הפסקה

יעקב אשר:  אני רוצה שתמצאו נוסח לגבי העניין הזה של ההצעה שלנו פה של שלוש שנים או כמו ההצעה שהיא הציעה, שיהיה מטעמים מיוחדים שיפורסמו, משהו מהסוג הזה

יעקב אשר:  אני לא רוצה שיהיה מצב שהסיפור הזה, אוקיי, אנחנו נעזור לכם אבל נעביר אתכם לדירה אחרת

יעקב אשר:  יתחיל להיות הקאץ' של המשא ומתן

יעקב אשר:  זה טבע הדברים

יעקב אשר:  בפני עיוור לא תיתן מכשול

יעקב אשר:  לא צריך לתת לפקידים שעבודתם לפעמים נשחקת והם משתמשים בדברים

יעקב אשר:  אני ככה חושב

יעקב אשר:  אנחנו מדברים על משהו של שש שנים, אז אני מתייחס לזה

שמעון אטיאס: אם יורשה לי משפט בעניין הזה של מה שאתה מדבר

שמעון אטיאס:  כשאנחנו היינו בדיון בבית משפט, מאחר ובאמת אנחנו השגנו את הבית והדירה היא דירה חדשה מקבלן, אז עמידר, אני בכוונה אומר את זה כי אני יודע למה אני אומר את זה, רצה לרכב על זה כמה שיותר ולחטוף את זה כמה שיותר מהר, ואז התובע אומר לשופט, אולי אנחנו נעביר אותה בית אחר

שמעון אטיאס:  למה להעביר אותה בית אחר? היא רוצה להישאר בשורשים של אימא שלה, בדברים של אימא שלה

יעקב אשר: זה רק מחזק את מה שאני אומר

שמעון אטיאס: זה לא שיש לאימא שלי דירת שישה חדרים

שמעון אטיאס:  זה רק שלושה חדרים

שמעון אטיאס:  זה גם מתאים לאישה אחת

יעקב אשר: שמעון, תודה

יעקב אשר:  זה רק מחזק את התחושה שלי בעניין הזה

יעקב אשר:  אני הייתי מציע, תנסחו את הסעיף השני

יעקב אשר:  את הסעיף הזה, זה יהיה הנוסח של הוועדה

יעקב אשר:  על זה אנחנו נצביע

ניסים ואטורי: על איזה סעיף אתה מדבר?     

לירון אדלר מינקה: סעיף 2(א)

לירון אדלר מינקה:  בסוף מסומן בצהוב לגבי שאם רוצים להעביר את הדייר - - -      

יעקב אשר: אנחנו מאפשרים להם כמו שמותר להם בכל מקרה, להעביר את הדייר למקום אחר, אבל אמרנו, נעשה פה סייג

יעקב אשר:  מאחר ומדובר כאן על משהו מאוד מיוחד, נעשה סייג שזה רק אחרי שלוש שנים, אלא אם כן נתן את הסכמתו

יעקב אשר:  אם מישהו נותן הסכמה זה בסדר גמור

יעקב אשר:  על זה אין לי בעיה

יעקב אשר:       אנחנו נתכנס פה ב-10:30

יעקב אשר:  תסיימו כי אני רוצה להצביע עכשיו

לירון אדלר מינקה: בסדר גמור

יעקב אשר: אני מחדש את הישיבה

מיכה רחמן: אני מבקש רשות דיבור

יעקב אשר: כן, בבקשה

מיכה רחמן: לגבי המקרה של שמעון בוסקילה לגבי עמידר

מיכה רחמן:  עמידר תביא עד סוף היום את הפרטים וכל זה, אבל במשך כל השנים מתעללת ממש בדיירים

מיכה רחמן:  המקרה של שמעון הוא לא מקרה חריג

מיכה רחמן:  זה מקרה שחוזר כל הזמן

מיכה רחמן:  זה הדברים הכלליים, אז זה לא יעזור שעכשיו פעם מישהו היה צריך להגיע עד השר והיה צריך להגיע עד הוועדה כדי שיטפלו בו

מיכה רחמן:  מה עם כל אלה שלא יכולים להגיע? עמידר לא צריכה להישאר יום אחד כחברה משום שהיא מתעללת באופן קבוע בדיירים שלה, ואנחנו יודעים את זה

מיכה רחמן:      דבר שני, רציתי להגיד שפורום הדיור הציבורי הגיש שני בג"צים, אחד בעניין של ועדת חריגים, שהקריטריון לא תמיד ברורים ואיך היא פועלת, וגם היה כבר גינוי לדרך שפועלת ועדת חריגים

מיכה רחמן:  הבג"ץ השני לגבי עורכי הדין של עמידר שהם פועלים שלא כחוק

מיכה רחמן:  הוגש על זה בג"ץ

מיכה רחמן:  יש הרבה עורכי דין שאין להם אישור, אז ככה פועלת עמידר וזה חבל מאוד

יעקב אשר: תודה

יעקב אשר:      כן, בקי

בקי כהן קשת: תודה, אדוני

בקי כהן קשת:  אני מתייחסת לאחד משני הבג"צים שהוא התייחס

בקי כהן קשת:  אני מתייחסת לוועדת החריגים וזה לדעתי ממש ישירות נוגע לדיון היום עד כדי כך שאני אתחיל מהסיפה

בקי כהן קשת:  אני תוהה אם זה נכון להצביע ולהעביר חוק כשבעצם ב-11 בפברואר מתפרסמת החלטה בבג"ץ שמדברת על השאלה של האם הוועדות צריכות להיות רחבות דיו, לכלול מגוון מקרים - - -      

יעקב אשר: מה זה קשור להחלטה של עכשיו? למה למנוע את הדבר הזה כשבמקביל יעשו עוד דברים שצריכים להיעשות אם ייעשו?     

בקי כהן קשת: ברשות אדוני, עוד דקה

בקי כהן קשת:  אני מחברת את הדברים בדיוק

בקי כהן קשת:  העתירה מדברת על כך שהייתה החלטה יחסית חדשה שבעצם שינתה את ועדות החריגים וקבעה קריטריונים מאוד נוקשים

בקי כהן קשת:  לא הנחיות ולא מה יהיו סך הכול סוגי השיקולים וכו', אלא מחסומים מאוד נוקשים מי יכול להיכנס לוועדות חריגים בכלל שיבדקו את מצבם בתוך ועדות החריגים

בקי כהן קשת:  הבג"ץ התייחס לכך שוועדת חריגים אמורה מטבעה להיות לא כל כך קשיחה, שמצבים חריגים כמו המצב - - -     

לירון אדלר מינקה: היא אומרת, איך אנחנו עושים חוק מיוחד ולא מצליחים להכניס מקרה כזה לוועדת חריגים, שבסופו של דבר עושים איזשהו חוק שנותן איזושהי - - -      

יעקב אשר: מה זה יעזור לי עכשיו? אני לא פותח עכשיו את כל הנושא, בגלל שכל הנושא הוא נושא הרבה יותר כבד

יעקב אשר:  צריך לדון בו

בקי כהן קשת: בעקבות הבג"ץ המשיב הודיע ובג"ץ כתב את זה כהחלטה

בקי כהן קשת:  הם הביעו נכונות אבל זה נכתב גם כהחלטה מחייבת ש"המשיב צריך לשקול אם ניתן לקבוע הסדר שבגדרו תנאי סף לא יהיה קשיח לחלוטין"

בקי כהן קשת:  הם מדברים על להיכנס לוועדת חריגים

בקי כהן קשת:  "הודעה אם קיימת נכונות", וכו'

בקי כהן קשת:  "צריכים להינתן תוך 30 יום"

בקי כהן קשת:  משרד השיכון אמור לשבת בימים אלה, הסכים לעשות וקיבל החלטה לשבת ב-30 יום נכון ללפני יומיים, ולגבש מחשבה מסודרת של המשרד איך ועדת חריגים אכן נותנת מענה למקרים חריגים ולא שמה תנאי סף כל כך קשיחים

יעקב אשר: עד כאן הבנתי

בקי כהן קשת: אוקיי

בקי כהן קשת:  החוק הזה, מרגיש לי לא ראוי לעשות אותו תוך כדי הימים האלה שהם בעצם אמורים לדון, כיוון שבעצם זאת אמירה שלפחות מקרי הקיצון, לדעתי קיצון, אני חושבת גם של הוועדה, שמשפחה עם חטופים או נרצחים חלילה הם במצב שהם אפילו לא זכאים להיכנס לוועדת חריגים

בקי כהן קשת:  זה אמירה שוועדת חריגים זה לא פתרון

בקי כהן קשת:  עובדה שצריך חוק

יעקב אשר: אנחנו מחוקקים את החוק כרגע על המצב הקיים

יעקב אשר:  המצב הקיים, אם הוא ישתנה על ידי בית המשפט ובית המשפט ייתן הנחיה למשרד השיכון להרחיב את ההגדרה של מקרים חריגים והכול

יעקב אשר:  אין לי בעיה גם לנסח את זה בצורה כזאת

יעקב אשר:  זה לא קשור לאופי תפקידה כוועדת חריגים

יעקב אשר:  אנחנו לא באים וקובעים פה מה חריג ומה לא חריג

יעקב אשר:  ממש לא

יעקב אשר:  אנחנו גם לא קובעים האם תנאי הסף עד היום הם טובים או לא טובים

יעקב אשר:  ממש לא

יעקב אשר:  יש הרבה מאוד חקיקה בכנסת שמדברת על "חרבות ברזל"

יעקב אשר:  "חרבות ברזל" זה האירוע שלנו כרגע, מבלי לבדוק האם יש נושאים אחרים אקוויוולנטיים שהם קרובים ל"חרבות ברזל", הם דומים ל"חרבות ברזל"

יעקב אשר:  זה לא אומר שאם אנחנו עכשיו עושים חקיקה מיוחדת, אנחנו מסכימים לכל מה שהיה עד היום

בקי כהן קשת: אנחנו אומרים שלכאורה כל האנשים האלה אמורים לקבל מענה בתוך הוועדה

לירון אדלר מינקה: גם משרד השיכון עוד לא השיב לבג"ץ

לירון אדלר מינקה:  זה נכון שבסוף מול ועדת חריגים יש איזשהו מתח בין זה שגם ועדת חריגים צריכה לקבוע איזה שהם תנאים ומסגרת לפעילות שלה, ומצד שני באמת צריכה להיות ועדה כזאת שמאפשרת במקרים הנכונים לתת מענה

לירון אדלר מינקה:  כאן בפנינו יש סוג של מקרים שהם יותר נקודתיים, שכרגע ועדת חריגים לא נותנת להם מענה ולכן מגיע החוק הזה לוועדה

לירון אדלר מינקה:  זה נכון שהביקורת על זה שהכללים הם כללים שרק המשרד קובע ונעשים בצורה כזאת ולא בתקנות

יעקב אשר: זה ביקורת שעומדת בפני עצמה וזה בסדר גמור

יעקב אשר:  אני אשמח מאוד שתהיה החלטה מצוינת של בית המשפט שתרחיב את זה

לירון אדלר מינקה: שתאפשר - - - כללים בתקנות והתייחסות לוועדת חריגים בצורה יותר מסודרת

לירון אדלר מינקה:  הביקורת הזאת היא ביקורת קיימת

יעקב אשר: תודה

איל רויזמן: בכל הכבוד, הערעור שמתנהל היום בבית המשפט העליון לגבי תנאי הסף לדיון בוועדת חריגים לא רלוונטי

איל רויזמן:  בסופו של דבר הכללים שקבועים בחוק זכויות הדייר בדיור הציבורי לגבי מי שזכאי להמשיך להתגורר בדירה ציבורית לאחר פטירת בן המשפחה שלו או המעבר שלו למוסד סיעודי, הם תנאים שקבועים בחוק

איל רויזמן:  הם לא תנאים שנתונים לשיקול דעת ועדת החריגים, ובהינתן זה בוודאי שהצעת החוק שמונחת היום על השולחן היא רלוונטית וההליך בבית המשפט העליון הוא לא רלוונטי

נועה מושייף: יש כללים ברורים לפי הצעת החוק

נועה מושייף:  זה בעצם משפר את האפשרות של מי שנכנס בגדרי החוק לקבל מאשר ללכת דרך ועדת חריגים, ושהבקשה הזאת תיבחן

יעקב אשר: אני אומר לפרוטוקול, הוועדה לא מתייחסת כרגע לכללים של משרד השיכון

יעקב אשר:  מאוד יכול להיות שהוועדה יום בהיר אחד תעשה דיון על כל הנושא של הכללים

לירון אדלר מינקה: של הסמכה יותר מסודרת לוועדת חריגים - - -      

יעקב אשר: גם את ההסמכה וגם אולי נעשה את זה בשינוי חקיקה או בחקיקה פרטית או חקיקה ממשלתית שאנחנו ניזום וכו'

יעקב אשר:  אנחנו כרגע מתייחסים למצב באשר הוא שם, כמו שהמשרד מתפקד כרגע עד החלטת הבג"ץ ועד החלטה של מחוקק לבוא ולהתערב

יעקב אשר:  יכול להיות שיש לזה הצדקה גדולה מאוד לעשות את זה

יעקב אשר:  אני לא אומר שלא

יעקב אשר:  החקיקה שאנחנו עושים עכשיו היא חלק מעוד עשרות חקיקות שנעשו בנוגע ל"חרבות ברזל"

יעקב אשר:  כמו שהרבה מאוד דברים הוסדרו לבני משפחות חטופים וכו', שאם נחפש דברים אקוויוולנטיים על נושאים קרובים לזה יכול להיות שנמצא, אבל זה כרגע מה שעומד לפנינו ואין לזה שום השלכה לגבי הכללים ובדיקה מחדש של כל הנושא הזה, שיכול להיות שנגיע לזה בדיונים אחרים

יעקב אשר:       עכשיו התיקונים

לירון אדלר מינקה: לגבי הנושא של ההסכמה אמרנו שנשאיר את זה בנוסח כפי שהוא הוקרא

יעקב אשר: אוקיי

יעקב אשר:  יש הסכמה שלכם

יעקב אשר:  תודה

יעקב אשר:       היה נושא שני שרציתם לחדד

לירון אדלר מינקה: לגבי הנושא של המפונים אתם רוצים להתייחס?     

יעקב אשר: מה הייתה הנקודה?      

לירון אדלר מינקה: שלא ימנעו בגלל מישהו שפונה במסגרת המצב הקיים, שיגידו שהוא לא התגורר עם הזכאי בגלל שהוא פונה

איל רויזמן: הסיטואציה הזו רלוונטית כמובן גם לדייר ממשיך רגיל לפי החוק הקיים, וכמובן שגם שם לא נעשה תיקון חקיקה שאומר שמי שפונה, לא יחשבו שעזב את הדירה

איל רויזמן:  ההתייחסות למקרים האלה היא כמובן בהתאם

איל רויזמן:  המשרד לא מתייחס למי שפונה מכורח הנסיבות היום כמי שעזב את הדירה ולא מתגורר בדירה, ואנחנו חושבים שנכון יהיה שאותו הסדר כללי יחול גם כאן

יעקב אשר: אתה בעצם אומר לפרוטוקול מפורש, שהעילה הזאת לא תהיה עילה

איל רויזמן: נכון

יעקב אשר: אז תאמר את זה לפרוטוקול

איל רויזמן: נכון, אין בעיה, אנחנו אומרים את זה לפרוטוקול

איל רויזמן:  מי שפינה את הדירה מכוח החלטות הממשלה בדבר פינוי בתקופה הזו של מצב מיוחד בעורף, כמובן שלא נראה בו כמי שעזב את הדירה או לא מתגורר בדירה רק מהטעם שהוא פונה

יעקב אשר: אוקיי

לירון אדלר מינקה: בסדר גמור

יעקב אשר: אם כך, אני מעלה את הצעת חוק זכויות הדייר בדיור הציבורי (הוראת שעה – חרבות ברזל) (דייר ממשיך מיוחד), התשפ"ד-2024 (מ/1703) להצבעה

יעקב אשר:  מי בעד?              

יעקב אשר: אושר         

לאה קריכלי: אחד

יעקב אשר: מי נגד?     

לאה קריכלי: אין

יעקב אשר: מי נמנע?     

לאה קריכלי: אין

יעקב אשר: הצעת החוק עברה

יעקב אשר:       תודה רבה, הישיבה נעולה